Diari Oficial de la Generalitat Valenciana


Sumari del DOGV 3722, del 03-04-2000 (2000/2226)

RESOLUCIÓ de 10 de febrer de 2000, del president de la Comissió Territorial d'Urbanisme d'Alacant, relativa a la modificació puntual del Pla General de Dénia, en la carretera les Marines amb el carrer de la Marjal.
----------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3722

Data del DOGV
:   03-04-2000

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2000/2226


Data del document
:   10-02-2000

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Descriptors 

:   * Dénia
    * pla d'urbanisme

RESOLUCIÓ de 10 de febrer de 2000, del president de la Comissió Territorial d'Urbanisme d'Alacant, relativa a la modificació puntual del Pla General de Dénia, en la carretera les Marines amb el carrer de la Marjal. [2000/Q2226]
  
Atés que s'han observat diverses errades en la transcripció de l'Acord de data 22 de desembre de 1999, de la Comissió Territorial d'Urbanisme, dictat en l'expedient ressenyat abans i comunicat a aquest ajuntament amb data 5 de gener del 2000, eixida número 12, d'acord amb el que s'estableix en l'article 105.2 de la Llei de Règim Jurídic de les Administracions Públiques, procedim a reparar-los, i transcrivim literalment l'acord:
  
Vist l'expedient de referència i segons els següents
  
Antecedents de fet
  
1. L'ajuntament, en al sessió plenària del dia 2 de setembre de 1999, n'acordà l'aprovació provisional, després de complir els tràmits d'exposició pública, per mitjà d'anuncis apareguts en el Diari Oficial de la Generalitat Valenciana, de 6 de juliol de 1999, i en un dels diaris de major difusió provincial el 7 de juliol de 1999, i no es van presentar al·legacions.
  
2. La documentació està integrada per memòria informativa i justificativa, plans d'informació i ordenació.
  
3. L'objecte d'aquest expedient és traslladar un vial existent en sòl urbà, clau A-4, en paral·lel a una distància de 20 metres.
  
Es justifica la proposta plantejada en un millor disseny tant del vial com del projecte arquitectònic resultant, el manteniment de la massa floral existent en els terrenys i en la unitat de les propietats afectades.
  
Segons el quadre aportat en la memòria s'augmenta en 609 metres quadrats la superfície destinada a vial públic, i es redueix la parcel·la edificable, per la qual cosa no procedeix preveure les mesures compensatòries, d'acord amb el que disposa l'article 55.3 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (d'ara en avant LRAU).
  
Consideracions tecnicojurídiques
  
1. La tramitació efectuada fins a la data per l'ajuntament es considera, en línies generals, correcta, conforme amb el que disposen els articles 38 i 55 de la LRAU.
  
2. La documentació aportada es considera completa, de conformitat amb el que disposen els articles 27 i concordants de la LRAU.
  
3. Les determinacions contingudes en aquest expedient es consideren, en línies generals, correctes des del punt de vista de les exigències de la política urbanística i territorial de la Generalitat, tal com recull l'article 40 de la LRAU.
  
4. La Comissió Territorial d'Urbanisme, és l'òrgan competent per a l'emissió de dictàmens resolutoris sobre l'aprovació definitiva de modificacions de planejament de municipis de menys de 50.000 habitants, de conformitat amb el que disposen els articles 55.1 i 39 de la LRAU, en relació amb els articles 9.1 i 10.a del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Vistos els preceptes legals esmentats, la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i altres disposicions de general i pertinent aplicació, la Comissió Territorial d'Urbanisme, acorda:
  
Primer
  
Aprovar definitivament l'expedient de modificació puntual del Pla General de Dénia en la carretera les Marines amb el carrer de la Marjal.
  
Segon
  
Publicar íntegrament aquest acord aprovatori en el Diari Oficial de la Generalitat Valenciana a l'efecte de la immediata entrada en vigor, de conformitat amb el que disposen els apartats 2 i 4.b de l'article 59 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, en no tenir el document les normes urbanístiques.
  
Contra aquest acord que no posa fi a la via administrativa, es podrà interposar un recurs d'alçada davant el conseller d'Obres Públiques, Urbanisme i Transports, en el termini d'un mes, segons disposen els articles 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener, i l'article 14.2 del Reglament dels Òrgans Urbanístics de la Generalitat Valenciana.
  
Alacant, 10 de febrer de 2000.- El president de la Comissió Territorial d'Urbanisme: José María Benlliure Moreno.